open-index/open-wikipedia-markdown huggingface dataset:
Artheneidae

* Artheneinae
* Dilompinae
* Nothochrominae
* Polychisminae

**Artheneidae** er en familie av insekter som tilhører tegene, en gruppe av nebbmunner. De ble tidligere regnet som en undergruppe av familien Lygaeidae. Det er kjent 20 arter fordelt på 8 slekter, 8 av dem forekommer i Europa. Ingen av artene er funnet i Norge, men én art finnes i Sverige og Finland. 

## Utseende
Små, ovale, billelignende teger. Oversiden er kraftig punktert. Forvingene er harde og hvelvede og dekker mesteparten av bakkroppen, slik ligner de sterkt på biller, men kan kjennes fra disse på formen på munndelene og antennene.

## Levevis
Artheneidae er frøetere. De best kjente artene lever på dunkjevler (*Typha* spp.) og tilbringer hele sitt liv i de store blomsterstandene.

## Systematisk inndeling
Artheneidae ble tidligere regnet som en underfamilie av Lygaeidae.
Et latinsk familienavn ender med *...idae*, og et navn på en overfamilie på  *...oidea*. 

* Klasse **[[Insekter]]** (Insecta)
** **[[Vingede insekter]]** (Pterygota)
*** **Neoptera** («nyvinger»)
**** Orden Nebbmunner (Hemiptera)
***** Underorden **[[Plantesugere]]** (Homoptera) (parafyletisk)
***** Underorden **[[Teger]]** (Heteroptera) 
****** gruppe **[[Trichophora]]** 
******* overfamilien **[[Lygaeoidea]]**
******** familien Artheneidae
********* underfamilien Artheneinae – 16 arter, Palearktis, spredt til Nord-Amerika og Afrika
********** slekten *[[Artheneidea]]* Kiritshenko
********** slekten *[[Artheneis]]* Spinola, 1837. I Europa:
*********** *[[Artheneis alutacea]]* Fieber, 1861
*********** *[[Artheneis balcanica]]* (Kornilev, 1938)
*********** *[[Artheneis foveolata]]* Spinola, 1837
*********** *[[Artheneis hyrcanica]]* (Kolenati, 1845)
*********** *[[Artheneis intricata]]* Pushkov, 1969
*********** *[[Artheneis wagneri]]* Ribes, 1972
********** slekten *[[Chilacis]]* Fieber, 1864
*********** *[[Chilacis typhae]]* (Perris, 1857) – vidt utbredt, finnes i Sverige og Danmark 
********** slekten *[[Holcocranum]]* Fieber, 1860
*********** *[[Holcocranum saturejae]]* (Kolenati, 1845)
********** slekten *[[Teutates]]* Distant 
********* underfamilien Dilompinae – to arter, Australia
********** slekten *[[Dilompus]]* Scudder, 1957
*********** *[[Dilompus robustus]]* Scudder, 1957
*********** *[[Dilompus woodwardi]]* Malipatil, 1988
********* underfamilien Nothochrominae – én art, New Zealand
********** slekten *[[Nothochromus]]* Slater, Woodward & Sweet, 1962
********* underfamilien Polychisminae – bare én art, Sør-Amerika
********** slekten *[[Polychisme]]* Kirkaldy

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Australian Faunal Directory – Artheneidae (2002) http://www.environment.gov.au/biodiversity/abrs/online-resources/fauna/afd/taxa/ARTHENEIDAE

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
* Bildegalleri over nordamerikanske arter: http://bugguide.net/node/view/
Sundes verden

***Sundes verden – 26 av de aller beste*** er et samlealbum fra 2006 av Øystein Sunde. 

## Sporliste

#«Jaktprat»  (Øystein Sunde) fra *[[1001 fnatt]]*
#«Frk. Bibelstripp»  (Øystein Sunde) fra *[[Du må'kke komme her og komme her]]*
#«Kjekt å ha»  (Øystein Sunde)  fra *[[Kjekt å ha]]*
#«Fire melk og Dagbla' for i går»  (Øystein Sunde)
#«Du må'kke komme her og komme her» (Øystein Sunde) fra *Du må'kke komme her og komme her*
#«Byens Hi-Fi asyl»  (Øystein Sunde) fra *[[Hærtata hørt]]*
#«Sokka mine»  (Øystein Sunde) fra *[[Nå er begeret nådd]]*
#«Pendler'n»   (Øystein Sunde) fra *[[I Husbukkens tegn]]*
#«Sjæddåvv-bandet»  (Øystein Sunde) fra *Hærtata hørt*
#«Super-SS-Rally-GT-Fastback-Hardtop-Sprint»  (Øystein Sunde) fra *1001 fnatt*
#«Vippetangen konditori» (Øystein Sunde)   fra *[[På sangens vinger]]*
#«Barkebille boogie»  (Øystein Sunde) fra *[[Barkebille boogie]]*
#«Det året det var så bratt»  fra *[[Det året det var så bratt (album)|Det året det var så bratt]]*
#«Vi pusser opp på badet (sjarmør i pels nr. 2)»  (Øystein Sunde) fra *I Husbukkens tegn *
#«Bleieskiftarbeider»   (Øystein Sunde) fra *I Husbukkens tegn*
#«Forbikjøring»   (Øystein Sunde) fra *Hærtata hørt*
#«Hvis dine ører henger ned»   (Øystein Sunde, trad.arr.) fra *Det året det var så bratt*
#«Gammal Amazon»  (Øystein Sunde) fra *[[Øystein Sundes 40 beste]]*
#«Modællfly og radiostyrt»  (Øystein Sunde) fra *Barkebille boogie*
#«Gåsemor»  (Øystein Sunde) fra *[[Overbuljongterningpakkmesterassistent]]*
#«Snøfreser'n»  (Øystein Sunde) fra *Nå er begeret nådd*
#«Mesterkokken»  (Øystein Sunde) fra *I Husbukkens tegn*
#«Campingvogna»  (Øystein Sunde) fra *Kjekt å ha*
#«2003, en butikk-odyssé»  (Øystein Sunde) fra *Hærtata Hørt*
#«Smi mens liket er varmt»  (Øystein Sunde) fra *Kjekt å ha*
#«Ute var det sol»  (Øystein Sunde) fra *[[Sånn er'e bare]]*

## Utgaver
*Spinner Records - CD utgitt 2006

## Eksterne lenker

* [Sundes verden – Sunderfundigheter](http://www.sunderfundigheter.com/wiki/Sundes_verden_(album))
Ma Wen

**Ma Wen** (马馼; Hanyu pinyin: *Mǎ Wén*; født 8. juli 1948 i fylket Wuqiao i provinsen Hebei i Kina) er en politiker i Folkerepublikken Kina. 

Hun har slutteksamen med spesialisering i Kinas historie fra Nankaiuniversitetet i Tianjin. Hun ble medlem av Kinas kommunistparti i 1972.

Hun har hatt en rekke høye verv i parti og statsstyre og var i perioden 2007 − 2013 minister for Tilsynsministeriet, som skal overvåke og se til at styringsverket er åpent, ærlig, effektivt og renhåret. Hun var også med i kommunistpartiets 15., 16. og 17. sentralkomite.

## Referanser


## Eksterne lenker
*
Nankaiuniversitetet

**Nankaiuniversitetet** (kinesisk: 南开大学; pinyin: *Nánkāi Dàxué*) er et statlig universitet i Folkerepublikken Kina. Det ble grunnlagt i 1919, og har sitt sete i bydistriktet Nankai i Tianjin. 

Grunnleggerne var de patriotiske utdannelsespolitikerne Zhang Boling (1876–1951) og Yan Fansun (1860–1920).

Tidligere statsminister Zhou Enlai studerte ved Nankai.

## Eksterne lenker
*
Village People

**Village People** er en amerikansk discogruppe grunnlagt i 1977, og har solgt over 65 millioner musikkalbum.

De var lett kjennbare grunnet kostymer og sangtekster med homofile hentydninger. De hadde flere hits på slutten av 1970-tallet: «YMCA», «Macho Man», «Go West» og «In the Navy».
Bandets navn viser til bydelen Greenwich Village i New York som på 1970-tallet var sentrum for homsemiljøet i byen.

## Historie
Bandet ble skapt av den franske låtskriveren Jacques Morali, som flyttet til New York tidlig på 1970-tallet. Han skapte den kvinnelige disco-trioen The Ritchie Family. Etter å ha vært på et diskotek for homofile ble han fascinert av kostymene til flere av danserne, og kom opp med en idé om et bandkonsept med medlemmer i stereotypiske homofile amerikanske roller. Han ble partner med Henri Belolo, og det første musikkalbumet ble laget i 1977 med studiomusikere. Albumet ble en suksess i homofile kretser og diskoteker, og Morali skjønte at dette var noe å bygge videre på. Han skaffet så medlemmer til bandet, blant annet Victor Willis som sang på det første albumet. *Macho Man* og *Cruisin* ble gitt ut i 1978. Etterhvert ble bandet oppdaget utenfor de homofile kretsene, og tittelsporet «Macho Man» og «Y.M.C.A.» fra sistnevnte album ble internasjonale hiter. I 1979 kom albumet *Go West*, og sporene *In The Navy* og *Go West* ble også hiter.

## Nedgang
I 1980 «døde» diskoen, noe bandet merket. Det ble laget en film med bandet med tittelen *[[Can't Stop the Music]]*, som ble en fiasko. Bandets neste album innebar en stor forandring. Borte var de spesielle kostymene, og medlemmene hadde nå kraftig sminke for å prøve å få innpass i den nye «new romantic»-stilen. New wave-albumet floppet, og det gjorde også de neste albumene, selv om  new romantic stilen ble dumpet, og en litt mer diskre stil lik den opprinnelige ble tatt tilbake. På bandets siste studioalbum *Sex Over the Phone* i 1985 var det et desperat forsøk ved å ta tilbake den opprinnelige stilen for fullt. Bandet ble så oppløst, men gikk så sammen igjen uten Jacques Morali ledelse. De fikk tillatelse av Morali til å turnere med navnet Village People, og de turnerte rundt i USA og holdt mindre konserter. Morali døde av aids 15. november 1991, 44 år gammel. Etter dette opptrer bandet kun sammen ved spesielle anledninger.

## Medlemmer
### Originale medlemmer
* Victor Willis (politimann)
* Felipe Rose (indianer)
* Alex Briley (soldat)
* Glenn Hughes (motorsyklist)
* David Hodo (anleggsarbeider) 
* Randy Jones (cowboy)

### Dagens medlemmer
* G. Jeff Olson
* Eric Anzalone
* Ray Simpson
* Felipe Rose
* Alex Briley
* David «Scar» Hodo

## Diskografi
* *Village People* (1977)
* *Macho Man* (1978)
* *Cruisin* (1978)
* *Go West* (1979)
* *Live and Sleazy* (1979)
* *Can't Stop the Music* (film) (1980)
* *Renaissance* (1981)
* *Fox on the Box* (1982)
* *In the Street* (1983)
* *Sex Over the Phone* (1985)

## Eksterne lenker
* 
* 
* 
*
Rändajad

**«Rändajad»** (norsk oversettelse: *Reisende* eller *vandrere*) er en sang med den estiske gruppen Urban Symphony. Den var Estlands bidrag til Eurovision Song Contest 2009 i Moskva i Russland.

## Om sangen
«Rändajad» var ett av 10 bidrag i den estiske sangkonkurransen *[[Eesti Laul|Eesti Laul 2009]]*, arrangert av kringkasteren ERR. I finalen vant sangen en soleklar sier etter å ha fått 82% av stemmene i superfinalen. Gjennom seieren ble «Rändajad» Estlands bidrag til Eurovison Song Contest.
 
### Eurovision Song Contest
I januar 2009 ble Estland trukket til å delta i semifinale 2 av Eurovision Song Contest. Semifinalen ble arrangert i Olimpijskij Arena i Moskva torsdag 14. mai, og Estland hadde startnummer 18. «Rändajad» ble blant de ti beste i semifinalen og kvalifiserte seg dermed til finalen lørdag 16. mai. I finalen var «Rändajad» det 15. bidraget på scenen. Sangen endte til slutt på 6. plass av 25 bidrag med 129 poeng.

I Eurovision Song Contest stilte Urban Symphony med koristene Marilin Kongo og Mirjam Mesak.

## Referanser


## Eksterne lenker
*
Jacob Hvinden Haug

**Jacob Hvinden Haug** (1880–1961) var en norsk offiser. I 1935 ble han utnevnt til generalmajor og generalinspektør for Hærens artilleri. I 1936 ble han sjef for 2. divisjon og kommandant på Akershus slott og festning.

I 1940 ledet han militære operasjoner på begge sider av Mjøsa. Med britiske forsterkninger ledet han også kamphandlinger i Gudbrandsdalen, i nærheten av Tretten, Fåvang og Kvam. Han ledet også en retrett gjennom Romsdalen og forbi Åndalsnes. Etter at de britiske styrkene evakuerte Sør-Norge, måtte 2. divisjon kapitulere den 3. mai 1940.

Haug var Den Norske Frimurerordens første stormester etter andre verdenskrig og ledet gjenoppbyggingen av Ordenen etter krigen.

Han er begravet på Vestre Gravlund i Oslo.

## Utmerkelser
For innsatsen under krigen ble han tildelt St. Olavsmedaljen med ekegren, Deltagermedaljen. Han var også innehaver av Haakon VIIs 70-årsmedalje og en rekke utenlandske ordener.

## Referanser
Yu Youren

**Yu You-ren** (kinesisk: 于右任, pinyin: *Yú Yòurèn*; født 11. april 1879 i Sanyuan i provinsen Shaanxi i kina, død 10. november 1964) var en pedagog, lærd, kalligraf og politiker i Republikken Kina.

Yu studerte ved Aurorauniversitetet i Shanghai, ble revolusjonær og medlem av Kuomintang, og ble senere den første president for Shanghaiuniversitetet (上海大学) i 1920-årene.

Yu Youren var en ledende kalligraf og anses som en av det moderne Kinas mestere i denne skrivekunsten. Hans arbeider er i kursiv og semikursiv stil. 

## Referanser


## Litteratur
* Yu Lian-hwa: *An Encyclopedia of Chinese Artists*, Shanghai, 1980, s. 13.

## Eksterne lenker
* 
* Yu Yourens grav via GoogleMap
Su Buqing

**Su Buqing** (蘇步青, født 23. september 1902 i Pingyang i provinsen Zhejiang i Kina, død  17. mars 2003) var en kinesisk matematiker og pedagog.

Han ble utdannet ved Tohoku keiserlige universitet i Japan hvorfra han fikk sin matematiske doktorgrad i 1931. Etter hjemkomsten til Kina ble han professor ved Zhejianguniversitetet (han etablerte Chen-Su-skolen sammen Chen Jian'gong), og senere var han professor, president og ærespresident for Fudanuniversitetet. Han var æresformann for Det kinesiske matematiske selskap bble valgt inn i Academia Sinica og Det kinesiske vitenskapsakademi i henholdsvis 1948 og 1955. Sammen med Hua Luogeng ble han regnet som datidens Kinas mest fremtredende matematikere. 

Han ble omtalt som *Orientens første geometer* og beskjefiget seg særlig med differensialgeometri og *computational geometry*.

## Referanser


## Eksterne lenker
*
On Stage (Rainbow-album)

***On Stage*** er et konsertalbum fra hard rock-bandet Rainbow, utgitt i 1977. Innspillingene er fra bandets *[[Rising (Rainbow-album)|Rising]]*-turné i 1976, og flere av sangene er redigerte og studiobearbeidede versjoner fra diverse konserter i Vest-Tyskland og Japan. 

Albumet starter med det som var standard-åpningen av Rainbows konserter, et lydklipp fra filmen *[[Trollmannen fra Oz (film)|Trollmannen fra Oz]]*: «Toto: I've a feeling we're not in Kansas anymore. We must be over the rainbow!» (norsk: «Toto, jeg har en følelse av at vi ikke er i Kansas lengre. Vi er nok over regnbuen!») Det siste ordet, rainbow, repeteres gjentatte ganger som et ekko, før bandet begynner å spille.

Sangen «Kill the King» var ennå ikke utgitt på noe studioalbum, noe den ble året etter på albumet *[[Long Live Rock 'n' Roll]]*. Her finnes også en versjon av Deep Purple-sangen «Mistreated».

Albumet ble originalt utgitt som et dobbeltalbum, og alle sangene er vesentlig lengre her enn på de originale studioinnspillingene.

## Sporliste
Alle sangene er skrevet av Ritchie Blackmore og Ronnie James Dio unntatt hvor annet er notert.
;Side én
# «Kill the King» (Blackmore, Dio, Cozy Powell) – 5:32
# Medley: – 11:12 / «Man on the Silver Mountain» - 4:10«Blues» (Blackmore) - 4:00 «Starstruck» - 1:55«Blues» (Blackmore) - 1:20
;Side to
# «Catch the Rainbow» – 15:35
;Side tre
# «Mistreated»  (Blackmore, David Coverdale)  – 13:03
;Side fire
# «Sixteenth Century Greensleeves» – 7:36
# «Still I'm Sad» (Paul Samwell-Smith, Jim McCarty) – 11:01

## Personell
;Rainbow
*Ritchie Blackmore - elektrisk gitar
*Ronnie James Dio - vokal
*Tony Carey - keyboard
*Jimmy Bain - bass
*Cozy Powell - trommer

## Eksterne lenker
*
Down to Earth (Rainbow-album)

***Down to Earth*** er det fjerde studioalbumet fra hard rock-bandet Rainbow, utgitt i juli 1979.

Dette er det eneste Rainbow-albumet der Graham Bonnet er vokalist, og det første der tidligere (og fremtidige) medlem i Deep Purple, bassisten Roger Glover og det fremtidige medlemmet i Deep Purple, keyboardisten Don Airey medvirker. Dette er også Cozy Powells siste album med bandet.

De fleste sangene var allerede skrevet og innspilt da Ritchie Blackmore hentet inn Graham Bonnet, som senere ble vokalist i gruppen Alcatrazz. For første gang siden 1973 på Deep Purple-albumet *[[Who Do We Think We Are]]* spiller Blackmore og Roger Glover sammen.

Dette albumet markerer et stil-skifte i musikken til Rainbow, da Blackmore ønsket å treffe det amerikanske markedet med en mere kommersiell form for hard rock. Denne stilen ble på 1980-tallet noe nedlatende kalt for «powerpop», men med singelene «Since You Been Gone» og «All Night Long» ble målet om større popularitet oppnådd. 

I 2011 ble *Down to Earth* utgitt i en 2-CD deluxe-utgave, der CD 1 består av originalutgivelsen pluss B-sider, og CD 2 består av tidlige lydmikser uten vokal. Det avluttes med  «All Night Long» (Cozy Powell mix), dominert av trommer. Det var Cozy Powell som tok vare på alle tidlige mikser fra de Rainbow-albumene han spilte på i perioden 1976-1979.

## Sporliste
Alle sangene er skrevet av Ritchie Blackmore og Roger Glover unntatt hvor annet er notert.
;Side én
# «All Night Long»  – 3:53
# «Eyes of the World»  – 6:42
# «No Time to Lose»  – 3:45
# «Makin' Love»  – 4:38
;Side to
# «Since You Been Gone»  (Russ Ballard) – 3:25
# «Love's No Friend»  – 4:55
# «Danger Zone»  – 4:31
# «Lost in Hollywood» (Blackmore, Glover, Cozy Powell) – 4:51

### 2011 Deluxe utgave
;Disk én
# «All Night Long» – 3:53
# «Eyes of the World» – 6:42
# «No Time to Lose» – 3:45
# «Makin' Love» – 4:38
# «Since You Been Gone»  (Russ Ballard) – 3:25
# «Love's No Friend» – 4:55
# «Danger Zone» – 4:31
# «Lost in Hollywood» (Blackmore, Glover, Powell) – 4:51
# «Bad Girl» (1979 B-side) - 4:51
# «Weiss Heim» (1980 B-side) (Blackmore) - 5:15

;Disk to
# «All Night Long» (Instrumental outtake) – 4:43
# «Eyes of the World» (Instrumental outtake) – 6:52
# «Spark Don't Mean a Fire» - 3:52
# «Makin' Love» (Instrumental Outtake) – 4:46
# «Since You Been Gone» (Instrumental outtake) (Russ Ballard) – 4:02
# «Ain't a Lot of Love in the Heart of Me» - 5:00
# «Danger Zone» (Instrumental outtake) – 5:31
# «Lost in Hollywood» (Instrumental outtake) (Blackmore, Glover, Powell) – 4:03
# «Bad Girl» (Instrumental outtake) – 5:04
# «Ain't a Lot of Love in the Heart of Me» (Alternate outtake) - 5:23
# «Eyes of the World» (Instrumental outtake) – 6:11
# «All Night Long» (Cozy Powell mix) – 3:54

## Personell
;Rainbow
* Ritchie Blackmore - gitar
* Graham Bonnet - vokal
* Roger Glover - bass
* Don Airey - synthesizer, orgel
* Cozy Powell - trommer

## Eksterne lenker
*
Ray Huang

**Ray Huang** (kinesisk: 黄仁宇; pinyin: *Huáng Rényǔ*; født 25. juni 1918 i Changsha i Hunan, død 8. januar 2000 i New York City i USA) var en kinesisk historiker og sinolog. Han var offiser Kuomintangs hær og kjempet i Burmafelttoget. Han studerte til ingeniør ved Nankaiuniversitetet i Tianjin, men etter sin krigsinnsats dro han til USA i 1950 og tok doktorgrad i historie ved University of Michigan. Han samarbeidet meget med sinologen Joseph Needham og bidro til dennes verk *Science and Civilisation in China*. Han samarbeidet også med John K. Fairbank og de to ble venner, selv om de var en del uenige om fagmetodikk. Huang underviste i USA og ble i den senere del av sitt liv særlig kjent for sine tanker om makrohistorie. Ellers var han særlig opptatt av Ming-dynastiet.

## Verker
* *1587, A Year of No Significance*, Yale University Press, 1981
* *China: A Macro History*
* *Fiscal Administration during the Ming Dynasty*
* *Conversation on Chinese History by the Hudson River* (på kinesisk)
* *Broadening the Horizons of Chinese History: Discourses, Syntheses, and Comparisons*
* *Capitalism and the 21st Century* (på kinesisk)
* *The Grand Canal during the Ming Dynasty, 1368-1644* (Doktorgradsarbeid)

## Referanser
Rognheim

**Rognheim** er en liten del av bydelen Byåsen i Trondheim. Der finnes det en butikk, Coop Prix og et trikkestopp. Trikkestoppet fikk ny og bedre avgang samt ble det slått sammen to spor til ett. Trikkestoppet var tidligere en venteplass for motgående trikk.

Rognheim hadde også før en barnepark. Rett ved barneparken lå det en grusfotballbane. Barneparken ble revet hvor det etter noen år ble bygd opp et omsorgsboligkompleks. Grusfotballbanen ble erstattet med asfaltert basketballbane
Russ Ballard

**Russell Glyn «Russ» Ballard** (født 31. oktober 1945 i Waltham Cross i Hertfordshire) er en engelsk gitarist, vokalist og låtskriver, mest kjent som soloartist, medlem av rockebandet Argent og som låtskriver av flere sanger innspilt og gjort kjent av andre artister. Han har også samarbeidet med en rekke andre artister, blant andre Roger Daltrey fra The Who.

## Sanger av Russ Ballard (utvalg)
Russ Ballard har i ettertid blitt mest kjent som låtskriver, og flere av hans låter har blitt innspilt og gjort kjent av andre band, blant andre:
* «Since You Been Gone»: Rainbow 
* «I Surrender»: Rainbow 
* «You Can Do Magic»: America
* «The Border»: America
* «On the Rebound»: Uriah Heep
* «God Gave Rock 'n' Roll to You»: Kiss (utgitt som «God Gave Rock 'n' Roll to You II»)
* «God Gave Rock 'n' Roll to You»: Petra (Utgitt på både på albumet *Come and Join Us* og *Beat the System*)
* «Let Me Rock You»: Peter Criss
* «Some Kinda Hurricane»: Peter Criss
* «New York Groove»: Ace Frehley
* «Into the Night»: Frehley's Comet
* «I Know There's Something Going On»: Anni-Frid Lyngstad (fra ABBA)
* «Can't Shake Loose»: Agnetha Fältskog (fra ABBA)
* «So This Is Eden»: Bad English

## Diskografi som soloartist
* 1975 *Russ Ballard*
* 1976 *Winning*
* 1979 *At the Third Stroke*
* 1980 *Russ Ballard & the Barnet Dogs* 
* 1981 *Into The Fire*
* 1984 *Russ Ballard – 1984*  
* 1985 *The Fire Still Burns* 
* 1995 *Seer*
* 2006 *Book of Love*

## Referanser


## Eksterne lenker
* 
* Russ Ballards biografi og diskografi på Allmusic.com
* «The Fire Still Burns» med Russ Ballard på YouTube.com
Difficult to Cure

***Difficult to Cure*** er det femte studioalbumet fra hard rock-bandet Rainbow, utgitt i januar 1981. Albumet markerte klart at bandet satset på å nå et bredere publikum med sin kommersielle form for hard rock. Dette er det eneste Rainbow-albumet der hele fire tidligere eller fremtidige medlemmer av Deep Purple medvirker.  

Graham Bonnet var fremdeles medlem av bandet da låtskrivingen og innspillingen startet. Det finnes sågar opptak av Bonnet der han synger «I Surrender», som skulle bli albumet, og bandets, største hit. Blackmore var misfornøyd med Bonnets prestasjoner, og hentet inn Joe Lynn Turner som erstatter. Turner måtte derfor legge sitt vokalspor på musikk som allerede var innspilt og klar, derfor sang han i et høyere stemmeleie enn han normalt ville gjort.  

Kritikerne var ikke særlig imponert over dette albumet, men det har alltid vært en favoritt blant fansen av Rainbow og av gitaristen Ritchie Blackmore.  

Platecoveret ble designet av Hipgnosis, som var mest kjent for å designe flere platecovere for Pink Floyd og Led Zeppelin. Platecoveret var opprinnelig et av alternativene laget for Black Sabbaths album *[[Never Say Die!]]* fra 1978, men de valgte et annet bilde fra Hipgnosis. 

## Sporliste
# «I Surrender» (Russ Ballard) – 4:10
# «Spotlight Kid» (Ritchie Blackmore, Roger Glover) – 5:04
# «No Release» (Blackmore, Glover, Don Airey) – 5:42
# «Magic» (Brian Moran) – 4:15
# «Vielleicht Das Nachste Mal (Maybe Next Time)» (Blackmore, Airey) – 3:23
# «Can't Happen Here» (Blackmore, Glover) – 5:09
# «Freedom Fighter» (Joe Lynn Turner, Blackmore, Glover) – 4:28
# «Midtown Tunnel Vision» (Turner, Blackmore, Glover) – 4:44
# «Difficult To Cure (Beethovens Ninth)» (Beethoven, arrangert av Blackmore, Glover, Airey) – 5:58 

## Personell
*Joe Lynn Turner: vokal
*Ritchie Blackmore: gitar
*Don Airey: keyboard
*Roger Glover: bass
*Bobby Rondinelli: trommer

## Deep Purple-forbindelsen
På *Difficult to Cure* medvirker fire av Deep Purples tidligere og fremtidige medlemmer:
*Ritchie Blackmore, 1968&ndash;1975 og 1984&ndash;1993
*Roger Glover, 1969&ndash;1973 og 1984&ndash;dags dato
*Joe Lynn Turner, 1989&ndash;1992
*Don Airey, 2002&ndash;dags dato

## Eksterne lenker
*
Straight Between the Eyes

***Straight Between the Eyes*** er det sjette studioalbumet fra hard rock-bandet Rainbow, utgitt i juni 1982. Bandet viderefører her sin kommersielle form for hard rock, noe flere band hadde notert seg og ville «etterligne» utover på 1980-tallet. Albumet ble nærmest slaktet av musikkjournalister, blant annet av Rolling Stone, da det ble utgitt, men i ettertid har kritikerne funnet at det tross alt er et album verdt å høre på. Hit-singelen «Stone Cold» finnes på dette albumet.
 
Albumets navn kom etter sigende fra Jeff Beck, da han brukte uttrykket overfor  Ritchie Blackmore for å beskrive Jimi Hendrix. Sangen «MISS Mistreated» har ordet MISS skrevet med store bokstaver for å unngå forvekslinger med Deep Purple-sangen «Mistreated», som ble skrevet av Blackmore og David Coverdale for Deep Purple-albumet *[[Burn (album)|Burn]]* i 1974.  Platecoveret er, som med forgjengeren *[[Difficult to Cure]]*, designet av Hipgnosis. 

## Sporliste
Alle sangene er skrevet av Joe Lynn Turner, Ritchie Blackmore og Roger Glover unntatt hvor annet er notert.

# «Death Alley Driver» (Turner, Blackmore) – 4:42
# «Stone Cold» – 5:17
# «Bring on the Night (Dream Chaser)» – 4:06
# «Tite Squeeze» – 3:15
# «Tearin' Out My Heart» – 4:03
# «Power» – 4:26
# «MISS Mistreated» (Turner, Blackmore, David Rosenthal) – 4:27
# «Rock Fever» (Turner, Blackmore) – 3:50
# «Eyes of Fire» (Turner, Blackmore, Bobby Rondinelli) – 6:37

## Personell
*Joe Lynn Turner: vokal
*Ritchie Blackmore: gitar 
*David Rosenthal: keyboard (Oberheim, Moog, Roland, Hammondorgel og Hohner)
*Roger Glover: bass 
*Bobby Rondinelli: trommer  

## Eksterne lenker
*
Graham Bonnet

**Graham Bonnet** (født **Graham Bradley** 23. desember 1947 i Skegness i Lincolnshire) er en engelsk rock og hard rock vokalist og låtskriver, mest kjent for sitt samarbeide med bandene Alcatrazz, Rainbow og Michael Schenker Group. Bonnet har også samarbeidet med en rekke andre band og prosjekter, samt at han har holdt en solokarriere gående.

## Diskografi
### Album

* 1970: The Marbles, *The Marbles*
* 1975: Filmmusikk til filmen *Three for All* (fire låter som «Billy Beethoven»)
* 1977: Graham Bonnet, *Graham Bonnet*
* 1978: Graham Bonnet, *No Bad Habits*
* 1979: Graham Bonnet, *Can't Complain* (samlealbum med låter fra de to første soloalbumene)
* 1979: Rainbow, *[[Down to Earth]]*
* 1981: Graham Bonnet, *Line Up*
* 1982: Michael Schenker Group, *Assault Attack*  
* 1983: Alcatrazz, *No Parole from Rock 'N' Roll*
* 1984: Alcatrazz, *Live Sentence*
* 1985: Alcatrazz, *Disturbing the Peace*
* 1986: Alcatrazz, *Dangerous Games*
* 1988: Anthem: *Gypsy Ways (Win, Lose or Draw)*
* 1988: Impellitteri, *Stand in Line*
* 1989: Forcefield III, *To Oz and Back*
* 1991: Forcefield IV, *Let the Wild Run Free*
* 1991: Graham Bonnet, *Here Comes the Night*
* 1993: Blackthorne, *Afterlife*
* 1997: Graham Bonnet, *Underground*
* 2001: Anthem, *Heavy Metal Anthem*
* 2001: Graham Bonnet, *The Day I Went Mad*
* 2002: Impellitteri, *System X*
* 2006: Taz Taylor Band, *Welcome to America!*
* 2007: Diverse artister, *The Countdown Spectacular Live 2*
* 2010: Alcatrazz, *Live '83*
* 2010: Alcatrazz, *No Parole from Rock 'n' Roll Tour Live in Japan 1984.1.28* 
* 2010: Alcatrazz, *Disturbing the Peace Tour Live in Japan 1984.10.10*

## Referanser


## Eksterne lenker
* 
* 
* 
* 
*  Intervju med Graham Bonnet på Rockpages.gr
Flintyxan

**Flintyxan** var en svensk pris som ble tildelt årets beste historiske kriminalroman. Prisen ble innstiftet i  av tidsskriftet Jury. Tidsskriftet Jury ble lagt ned i  og derfor ble den siste prisen delt ut i .

## List over prisvinnere
Andreas Christian Conradi

**Andreas Christian Conradi** (1809–1868) var en norsk lege. Han var utdannet ved Universitetet i Oslo, hvor han ble cand. med. i 1831 og dr. med. i 1837.

Den 15. mars 1841 ble han ansatt som lærer etter professor Nils Berner Sørensen som ga seg i 1840. Den 29. oktober 1845 ble han utnevnt til professor i patologi og terapi ved Universitet. Samtidig ble han professor i indremedisin ved Rikshospitalet i Oslo, hvor han arbeidet frem til sin død.
Andreas Christian Conradi var en betydelig skikkelse innenfor norsk legevitenskap. I 1830-årene var han initiativtageren til innføringen av auskultasjon og perkusjon som undersøkelsesmetoder i det norske helsevesenet. Han var også en av grunnleggerne av tidsskriftet *[[Norsk magasin for lægevidenskaben|Norsk Magazin for Lægevidenskaben]]*.

I 1848 ble han Indredepartementets rådgiver i medisinske anliggender og fikk stor innflytelse på utformingen av Lov om Sundhedscommissioner og om Foranstaltninger mod epidemiske, endemiske og smitsomme Sygdomme av 1860.
Som *overmedicus* ved Rikshospitalet behandlet han, sammen med John Andreas Lie (1799–1882), Henrik Wergeland gjennom Wergelands lengste og vanskeligste sykdomsperiode. Det var Conradi som ga Wergeland diagnosen «Forhærdelse i Lungen» (lungekreft).

Conradi giftet seg den 9. september 1833 i Oslo domkirke med *Sophie Gormine Gorm*. Johan Gottfried Conradi var deres sønn.
Conradis gate i Oslo er oppkalt etter Andreas Christian Conradi.

## Referanser
Bent out of Shape

***Bent out of Shape*** er det syvende studioalbumet fra hard rock-bandet Rainbow, utgitt i august 1983. Dette er også det siste Rainbow-albumet før Ritchie Blackmore midlertidig oppløste bandet for å delta i gjenforeningen av Deep Purple. Innspillingene ble gjort i «Sweet Silence Studio» i København. 

Musikkjournalister var skeptiske til albumet, og mente Rainbow nå kun var blitt et kommersielt produkt hvis eneste mål var å forsøke å overgå suksessen fra albumet *[[Difficult to Cure]]*. Dessuten ble det påpekt at albumtittelen var et amerikansk idiom i motsetning til et britisk sådan.

## Sporliste
Alle sangene er skrevet av Ritchie Blackmore og Joe Lynn Turner unntatt hvor annet er notert.

# «Stranded» – 4:25
# «Can't Let You Go» (Turner, Blackmore, Intro – David Rosenthal) – 4:18
# «Fool for the Night» – 4:04
# «Fire Dance» (Turner, Blackmore, Roger Glover, Rosenthal) – 4:30
# «Anybody There» (Blackmore) – 2:36
# «Desperate Heart» – 4:00
# «Street of Dreams» – 4:23
# «Drinking with the Devil» – 3:41
# «Snowman» (Howard Blake, arr. av Blackmore) – 4:33
# «Make Your Move» – 3:55

## Personell
*Joe Lynn Turner: vokal
*Ritchie Blackmore: gitar
*David Rosenthal: keyboard
*Roger Glover: bass
*Chuck Burgi: trommer

## Referanser


## Eksterne lenker
*
Sunnhetsloven (1860)

**Lov om Sundhedscommissioner og om Foranstaltninger mod epidemiske, endemiske og smitsomme Sygdomme**, forkortet **Sunnhetsloven**, var en norsk lov av 16. mai 1860.

Loven bestemte at det skulle opprettes sunnhetskommisjoner (siden 1905 kalt *helseråd*) i norske byer og landdistrikter. I disse kommisjonene var både eksperter, representanter fra myndighetene og menigmann representerte, og fra 1931 minst én kvinne. Loven overførte myndigheten i helsespørsmål fra politi til offentlige leger, og representerte et paradigmeskifte fra fokus på individet til samfunnsorientering.

Loven var i kraft frem til 1994 da den ble avløst av smittevernloven.
Folkets litteraturpris

**Folkets litteraturpris** er en svensk litteraturpris som ble innstiftet i 2006. Prisen er på  SEK og deles ut av Rix FM og bokhandelerkjeden Bokia. Prisen ble bare delt ut en gang, til forfatteren Camilla Läckberg, som ble stemt fram av radiolyttere og besøkende på Bokias nettsted.

I 2007 byttet prisen navn til Svenska Litteraturpriset.

## Prisvinnere

## Referanser
Harald Schwenzen

**Harald Stammann Fries Schwenzen** (1895–1954) var en norsk skuespiller og filmregissør. Han opptrådte på Nationaltheatret og er blant annet kjent for å ha spilt roller som Don Carlos og Peer Gynt.

Siden han var formann i Skuespillerforbundet ble han arrestert flere ganger under okkupasjonen, og satt i fangenskap i Tyskland i årene 1944–45.

Han debuterte som filmskuespiller i 1920 i Victor Sjöströms filmatisering av Hjalmar Bergmans *[[Mästerman]]*. I 1922 skrev han manus til og regisserte Hamsuns *[[Pan (stumfilm)|Pan]]*, og i 1929 spilte han en ledende rolle som Anders Lind i den norske stumfilmen *[[Laila (norsk stumfilm)|Laila]]*. I 1948 hadde han rollen som den tyske general von Falkenhorst i *[[Kampen om tungtvannet (film)|Kampen om tungtvannet]]*.

Han var gift med skuespillerinnen Astri Gulbrandsen (1888-1980), og bror av manusforfatter Per Schwenzen og skuespiller Hjalmar Fries.

## Referanser


## Eksterne lenker
*
Van Zant

**Van Zant** er en amerikansk duo bestående av brødrene Donnie Van Zant og Johnny Van Zant. Begge er brødre av avdøde Ronnie Van Zant, tidligere vokalist for Lynyrd Skynyrd. Johnny overtok rollen som vokalist for Lynyrd Skynyrd i 1987, og Donnie er også leder og vokalist i 38 Special.

## Historie
på 1980-tallet var Johnny medlem av bandet The Johnny Van Zant Band som ga ut albumer i 1980, 1981 og 1982. Bandet forkortet navnet til Van Zant før det ga ut sitt fjerde album i 1985. Donnie var ikke med i dette bandet, og det ble raskt oppløst. 

Johnny ga ut et til album under sitt fulle navn i 1990, men brukte mesteparten av tiden på å synge for Lynyrd Skynyrd. Han gikk sammen med Donnie, og de brukte igjen navnet Van Zant, og ga ut et album i 1998. *Brother to Brother* skulle egentlig være deres eneste album, men singelen «Rage» ble så populær at de i 2001 fulgte opp med et nytt album, *Van Zant II*, som blant annet inneholdt «Get What You Got Comin'».

### Countrykarriere
I 2005 gikk duoen over fra sørstatsrock til country og ga ut *Get Right with the Man* med Columbia Records. Dette albumet inneholdt blant annet singelen Help Somebody som nådde Topp 10 listen. Albumet fikk også gullsertifisering av RIAA.

Van Zant ga ut sitt andre album for Columbia, *My Kind of Country*, i 2007. Albumet inneholdt singlene «That Scares Me» og «Goes Down Easy».

## Diskografi
### Album

### Singler

### Gjestesingler

### Musikkvideoer

## Eksterne lenker
* 
*
Stranger in Us All

***Stranger in Us All*** er det åttende studioalbumet fra hard rock-bandet Rainbow, utgitt i 1995. 

Musikkstilen her er en slags blanding av den «klassiske» hard rocken bandet spilte på 1970-tallet og den kommersielle «powerpopen» fra begynnelsen av 1980-tallet. Albumet ble dessverre utgitt i en periode da musikkverdenen var mest opptatt av grunge, og det ble dårlig mottatt av både publikum og kritikere. I ettertid har albumet blitt betegnet som den «glemte skatten» blant Rainbows utgivelser.

Albumet avsluttes med en cover av «Still I'm Sad» av Yardbirds. De hadde en instrumental versjon av den samme låten med på debut-albumet *[[Ritchie Blackmore’s Rainbow]]* (1975), men den ble fremført på konserter med Ronnie James Dio som vokalist, dokumentert på konsertalbumet ''On Stage'' (1977).

Da Ritchie Blackmore sluttet i Deep Purple i 1994, satte han straks i gang med å «gjenopplive» Rainbow. Da det viste seg at publikum ikke møtte opp som de gjorde på 1980-tallet, oppløste Blackmore bandet igjen. Dette er det foreløpig siste albumet fra Rainbow, og Ritchie Blackmore startet kort tid etter renessanse-bandet Blackmore's Night sammen med sin nåværende kone Candice Night. 

## Sporliste
Alle sangene er skrevet av  Doogie White og Ritchie Blackmore unntatt hvor annet er notert.

# «Wolf to the Moon» (White, Blackmore, Candice Night)  – 4:16
# «Cold Hearted Woman»  – 4:31
# «Hunting Humans (Insatiable)» – 5:45
# «Stand and Fight» – 5:22
# «Ariel» – 5:39 (Blackmore, Night)
# «Too Late for Tears» (White, Blackmore, Pat Regan)  – 4:50
# «Black Masquerade» (White, Blackmore, Paul Morris, Night)  – 5:35
# «Silence» – 4:04
# «Hall of the Mountain King» (Edvard Grieg, arr. av Blackmore, tekst av Night)  – 5:34
# «Still I'm Sad» (Paul Samwell-Smith, Jim McCarty)  – 5:22

## Personell
*Doogie White: vokal
*Ritchie Blackmore: gitar
*Greg Smith: bass
*Paul Morris: keyboard
*John O’Reilly: trommer

### Gjestemusikere
*Mitch Weiss – munnspill
*Candice Night – kor

## Referanser


## Eksterne lenker
* 
* ''Stranger in Us All'' på HeavyHarmonies.com
Bleia naturreservat

**Bleia naturreservat** er et naturreservat i Lærdal kommune som omfatter et areal på 21,8&nbsp;km². Reservatet står på UNESCOs verdensarvliste som en del av Vestnorsk fjordlandskap.

Naturreservatet karakteriseres av fjellet Bleia som strekker seg  meter opp fra Sognefjorden. Bleia er høyeste fjelltopp i ytre del av halvøya mellom Sognefjorden og Aurlandsfjorden. Under seg har Bleia et storslått fjordlandskap med kraftige raviner og fjellrygger, og er et landemerke i Sognefjorden. Reservatet grenser til Bleia-Storebotnen landskapsvernområde. 

De største naturverdien er lokaliteten av urvalmue (Papaver radicatum ssp. relictum) i Indste Drøfti under Bleia. Urvalmue vokser bare to steder i Norge. En annen naturverdi er det (kvartær) geologisk spesielle fjordlandskapet som utgjør et botanisk og urskogpreget område. Det er gammel furuskog i naturreservatet, samt flere rødeliste-arter av sopp og lav. 

Villreinen finnes i utkanten av naturreservatet. Det er registrert dyregraver i området. 
__NOTOC__ 
## Se også
*Lærdal

## Referanser


## Eksterne lenker
* Om Bleia hos Fylkesmannen
* Forskrift om verneplan for Bleia. Vern av Bleia naturreservat, Lærdal kommune, Sogn og Fjordane
Gleerups litterära pris

**Gleerups litterära pris** er en litteraturpris på 10 000 SEK som deles ut av bokhandelen Gleerup til minne av dens forrige eieren  Ann Dyster-Aas. 

## Liste over prisvinnere
### Skjønnlitterær pris

### Sakprosapris

## Eksterne lenker
Vinnere i 2009 Norstedts.se
Paul Åge Johannessen

**Paul Åge Johannessen** (født 4. mars 1955) er en norsk sanger og skuespiller. Han er utdannet ved Statens operahøgskole, Norges musikkhøgskole og Statens Teaterhøgskole.

Johannessen har hatt konserter og opptredener i inn- og utland og har jobbet ved Den Norske Opera og Riksteatret i  to år. Han har vært tilknyttet Det norske teatret som skuespiller og sanger siden 1988.

## Filmer (stemmer)
* 2016 *[[Zootropolis]]*, Ordfører Lionheart
* 2009 *[[Prinsessen og frosken]]*, Dr. Facilier
* 2003 *[[Kaptein Sabeltann (tegnefilm)|Kaptein Sabeltann]]*, Ruben
* 2003 *[[Jungelboken 2]]*, Baloo
* 1991 *[[Skjønnheten og udyret (1991)|Skjønnheten og udyret]]*, Gaston
* 1970 *[[Aristokattene]]*, Thomas O'Malley
* 1967 *[[Jungelboken (1967)|Jungelboken]]*, Baloo

## Referanser
Gullprinsen

**Gullprinsen** (svensk: *Guldprinsen*) er en litterær poesipris på  SEK som deles ut årlig av Restaurant Prinsen.

## Liste over prisvinnere

## Referanser
Arthur Norris

**Arthur Norris** var en britisk tennisspiller.

Norris deltok i tennis under sommer-OL 1900 i Paris. Han tok bronse både i single- og i doubleturneringen. I double spilte han sammen med Harold Mahoney. Norris deltok også i Wimbledon fire ganger, i årene 1901, 1902, 1903 og 1904, og nådde tre ganger andre runde.

## OL-medaljer
* 1900  Paris -  Bronse i tennis, single herrer
* 1900  Paris -  Bronse i tennis, double herrer (sammen med Harold Mahoney)

## Referanser


## Eksterne lenker
*
Gulliverprisen

**Gulliverprisen** (svensk: *Gulliverpriset*) er en svensk litteraturpris som delas ut årlig av IBBY-Sverige (svenske seksjonen av International Board on Books for Young people) til den «som gjennom virksomhet av kritisk, teoretisk eller praktisk karakter har bidratt vesentlig til å øke forståelsen for barne- og ungdomsboken».

## Liste over prisvinnere

## Eksterne lenker
* Svenska Barnbok Institutet – Gulliverpriset
Derek Shulman

**Derek Victor Shulman** (født 11. februar 1947 i Glasgow) er en britisk musiker, sanger og multiinstrumentalist. Fra 1970 til 1980 var han ledende vokalist for progrockbandet Gentle Giant, hvor han blant annet deltok sammen med brødrene Ray og Phil Shulman.

## Biografi
Shulman begynte sin profesjonelle musikalske karriere sammen med Pete O'Flaherty, Eric Hine, Tony Ransley og sine brødre Ray og Phil i rhythm and blues-/soul-/popbandet The Howling Wolves, som skiftet navn til The Road Runners og som i 1966 ble til Simon Dupree and the Big Sound. Bandet ble kjent etter utgivelsen av psykedelisk rock-singelen «Kite» høsten 1967, men etter flere utgivelser der de opplevde en begrenset kommersiell suksess, løste de opp bandet i 1969. Shulman-brødrene var ikke interssert i å bli presset til å stadig måtte skrive flere hit-låter. De grunnla Gentle Giant sammen med gitaristen Gary Green, keyboardisten Kerry Minnear og trommeslageren Martin Smith. Sistnevnte ble siden erstattet av Malcolm Mortimore, som igjen ble erstattet av John Weathers.

I Gentle Giant ble Derek Shulman kjent som en dynamisk frontmann i livemiljøet, og spilte inn tolv utgivelser med bandet over en periode på ti år. Mens bandet sikret seg en lojal fanskare oppnådde de aldri en bred kommersiell suksess, og med en noe dalende popularitet på slutten av 1970-tallet ble bandet oppløst etter utgivelsen av *[[Civilian (album)|Civilian]]*. På samme måte som resten av bandmedlemmene var Shulman multiinstrumentalist, og spilte blant annet saksofon, bass og en egen gitar kalt Shulberry (avbildet).

Etter Gentle Giant arbeidet Shulman som administrativ toppleder i plateselskaper, hvor han først startet som representant for A&R hos PolyGram, hvor han blant annet signerte Bon Jovi, Cinderella og Kingdom Come blant flere. Shulman ble også president i Atco Records, hvor han signerte progressive metal-bandet Dream Theater i tillegg til Pantera. Etter dette ble han president ved Roadrunner Records, hvor han tok hånd om signeringen av Slipknot og Nickelback, før han startet sitt eget plateselskap DRT Entertainment.

## Referanser


## Eksterne lenker
* 
* 
*  Intervju med Shulman av Jason Rubin, våren 1991. 
*  Classic Rock Revisited intervju av Ryan Sparks, i juli 2005.
Teddy Remus Lupus

**Teddy Remus Lupus** (født 1998) er fiktiv person i bokserien om Harry Potter.

Teddy er sønn av Remus Lupus (varulv) og Nymfadora Dult (metamorf-magus). Teddy er også en metamorf-magus. Begge foreldrene dør i kampen mot Fyrst Voldemort, og Harry Potter blir gudfaren hans.

På Galtvort blir han kjæreste med Victorie Wiltersen (niesen til Harry Potter) og Lilly Potter (datter av Gulla og Harry) ønsker de to kunne gifte seg, så Teddy blir en ordentlig del av familien.
Finyl Vinyl

***Finyl Vinyl*** er et konsertalbum som også inneholder tre studioinnspillinger (B-sider fra singler) fra hard rock-bandet Rainbow, utgitt i 1986.

Albumet dekker spesielt perioden 1981 til 1984 med vokalisten Joe Lynn Turner, men inneholder to sanger fra perioden med Ronnie James Dio som vokalist, og kun en der Graham Bonnet synger. På utgivelsestidspunktet var bandet allerede oppløst, og to av bandets medlemmer, Ritchie Blackmore og Roger Glover var blitt med på gjenforeningen av Deep Purple. 

På albumet er Bobby Rondinelli feilaktig ført opp som trommeslager på sangen «Weiss Heim», da det faktisk er Cozy Powell som spiller trommer her. Sangen «Difficult to Cure» er spilt inn i Tokyo med et komplett symfoniorkester, og er en hard rock-versjon av Ludwig van Beethovens niende symfoni. 

## Sporliste
# «Spotlight Kid» (Ritchie Blackmore, Roger Glover)  – 6:03  Tokyo 1984 (Live)
# «I Surrender» (Russ Ballard)  – 5:43 Tokyo 1984 (Live)
# «MISS Mistreated» (Joe Lynn Turner, Blackmore, David Rosenthal)  – 4:21 Tokyo 1984 (Live)
# «Street of Dreams» (Turner, Blackmore)  – 4:54 Tokyo 1984 (Live)
# «Jealous Lover» (Turner, Blackmore)  – 3:10 Studioinnspilling fra 1981 – B-siden til singelen «Can't Happen Here».
# «Can’t Happen Here» (Blackmore, Glover)  – 4:14 Nassau 1981 (Live) (egentlig fra Boston 1981)
# «Tearin' Out My Heart» (Turner, Blackmore, Glover)  – 8:05  San Antonio 1982 (Live)
# «Since You Been Gone» (Ballard)  – 3:47  Monsters of Rock, Castle Donington 1980 (Live)
# «Bad Girl» (Blackmore, Glover)  – 4:51 Studioinnspilling fra 1981 –  B-siden til singelen  «Since You Been Gone».
# «Difficult to Cure» (Ludwig van Beethoven arr. av Blackmore, Glover, Don Airey) – 11:15 Tokyo 1984 (Live)
# «Stone Cold» (Turner, Blackmore, Glover)  – 4:28 San Antonio 1982 (Live)
# «Power» (Turner, Blackmore, Glover)  – 4:25  San Antonio 1982 (Live)
# «Man on the Silver Mountain» (Ronnie James Dio, Blackmore) – 8:16 Atlanta 1978 (Live)
# «Long Live Rock 'n' Roll» (Dio, Blackmore)  – 7:08 Atlanta 1978 (Live)
# «Weiss Heim» (Blackmore)  – 5:15 Studioinnspilling fra 1979 – B-siden til singelen «All Night Long».

## Personell
*Vokalister: Joe Lynn Turner (1-7,11,12) , Graham Bonnet (8,9), Ronnie James Dio (13,14)
*Gitarist: Ritchie Blackmore (alle)
*Bassister: Roger Glover (alle unntatt 13,14), Bob Daisley (13,14)
*Trommeslagere: Chuck Burgi (1,2,3,4,10), Bobby Rondinelli (5,6,7,11,12,), Cozy Powell (8,9,13,14,15)
*Keyboardister: David Rosenthal (1,2,3,4,7,10,11,12), Don Airey (5,6,8,9,15), David Stone(13,14)
*Korister: Lin Robinson og Dee Beale

## Eksterne lenker
*
Rolf Andersen (diplomat)

**Rolf Andersen** (født 25. juli 1897 i Skjeberg, død 25. juli 1980) var en norsk diplomat.

Andersen avla i 1916 examen artium og studerte deretter bankvesen i London og Paris. I 1923 ble Andersen attaché ved Norges ambassade i Paris. To år senere fullførte han aspirantprøven i Utenriksdepartementet. I 1927 vendte han tilbake til Oslo. Fra 1928 til 1931 var Andersen utenriksministerens personlige sekretær. Han var fra 1926 til 1934 sekretær og sakkyndig i Norges delegasjon til Folkeforbundet og 1932–1933 også sekretær for de norske dommerne ved domstolen i Haag. I 1931 var han stasjonert i London, i 1935 i Paris. Andersen ble i 1938 byråsjef i Utenriksdepartementet. Fra 1940 til 1945 var han i Handelsdepartementet. I 1945 var han tilbake i Utenriksdepartementet som ekspedisjonssjef. I 1948 ble Andersen utnevnt til norsk sendemann i Bern, året etter også til Wien. Fra 1949 til 1951 var Andersen formann i eksekutivkomitéen i Den internasjonale flyktningorganisasjon. I 1951 ble han sendemann til Madrid og i 1953 til Norges ambassade i Roma, der han fra 1956 hadde rang av ambassadør. Andersen ble i 1958 Norges ambassadør i København. I årene 1963 til 1967 var han ambassadør i Paris.

Andersen ble i 1936 gift med Margit Trolle fra Danmark. Deres sønn, Rolf Trolle Andersen, er diplomat og har vært hoffsjef ved Det kongelige hoff i Oslo.

## Utmerkelser
Andersen mottok en rekke ordener i løpet av sitt virke. Han ble i 1946 utnevnt til ridder av 1. klasse av *[[St. Olavs Orden]]* «for embetsfortjeneste». I 1960 ble han tildelt storkors. Han var også innehaver av storkors av *[[Dannebrogordenen]]*, *[[Republikken Italias fortjenstorden]]*, *[[Isabella den katolskes orden]]* (Spania), storoffiser av *[[Æreslegionen]]* (Frankrike), offiser av *[[Italias kroneorden]]*, *[[Chiles fortjenstorden]]*, *[[Eikekroneordenen]]* (Luxembourg), *[[Kristusordenen]]* (Portugal) og *[[Ordenen Polonia Restituta]]* (Polen). Andersen var innehaver av *[[Kong Georg Vs jubileumsmedalje]]* (Storbritannia) og ble tildelt *[[Norges Røde Kors hederstegn]]*.

## Referanser


## Kilder
* *Den Kongelige norske Sankt Olavs orden 1847-1947* (utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 489.
* Bjørn Steenstrup: *Hvem er hvem? 1979*, Oslo: Kunnskapsforlaget, 1979, s. 9–10.
Studentorganisasjonen i Hedmark

**[[Studentorganisasjonen i Hedmark]]** (**StorHk**) er interesseorganisasjonen for studenter ved Høgskolen i Hedmark.  StorHk sitt arbeid omfatter all studentpolitisk aktivitet ved HH.

Det øverste organet i StorHk er Studentparlamentet. Parlamentet består av medlemmer valgt i årlige urnevalg ved de fire campusene, samt studiested Kongsvinger. Valget avholdes vanligvis i september og funksjonsperioden til representantene er fra valgdato og frem til og med siste parlamentsmøte på våren. Studentparlamentet velger et studentstyre som er organisasjonens utøvende organ og har ansvar for den daglige driften. Studentstyret består av leder, nestleder, fagansvarlig, internasjonalt ansvarlig, kontaktansvarlig og velferdsansvarlig. StorHk har leder og nestleder honorert av HH, samt en organisasjonskonsulent ansatt på heltid. Honorarene og stillingen er finansiert av HH, mens studentorganisasjonens arbeid lokalt er finansiert av et basistilskudd fra Studentsamskipnaden i Hedmark (SiH).

Leder av StorHk for 2011 er Espen A. Borgersen.

2010/2011:  Espen A. Borgersen
2010/2011:  Nils Kristoffer Sveen
2009/2010: Kai Holdnes Jørgensen
2008/2009: Vegard Gulbrandsen
2007/2008: Maud Bianca Kind Hafstad
2006/2007: Kirsten Bjerkestrand
2005/2006: Ingvild Guttormsen

Studentparlamentet er studentenes valgforsamling til alle styrer og råd der studentene skal være representert. StorHk er partipolitisk uavhengig. Studentene ved HH er gjennom StorHk medlemmer i Norsk Studentorganisasjon(NSO).

## Eksterne lenker
* Studentorganisasjonen i Hedmark
* Studentsamskipnaden i Hedmark
* Høgskolen i Hedmark 
* Norsk Studentorganisasjon
Tonsenhagen skole

**Tonsenhagen skole** er en barneskole, trinn 1-7, i Oslo kommune etablert i 1963. Skolen ble noe utvidet i 2014. Den ligger ved Tonsenhagen busstopp og tett på Lillomarka. Elevene kommer fra områdene Årvoll, Tonsenhagen, Rødtvet, Veitvet og Linderud.

## Rektorer
* Trude Nordli
* 2012- Beate Kase Pedersen
* - 2012: Nina Solbakken
* Elna Kjær Meyer
* Marry Vestmo Johansen
* Rolf Ridar

## Eksterne lenker
*
Albus Severus Potter

**Albus Severus Potter** er en fiktiv skikkelse i Harry Potter-universet. Han ble født i 2005 eller i 2006, og er sønn av Gulla og Harry Potter. Han begynner på Galtvort i 2017.
Albus er den eneste av de tre barna som har arvet bestemorens øyne (Lilly Potter) og ligner på Harry Potter selv. Albus er den eneste av barna som blir fortalt at man kan ønske Griffing i stedet for Smygard (Noe storebror Jakob ofte sier at han kommer i).

Albus Severus Potter har en storebror (Jakob Sirius Potter) og en lillesøster (Lilly Lulla Potter). Han har også en kusine ved navn Rosa Wiltersen som er hans bestevenn, han og Rosa ler ofte av vitsene til onkel Ronny Wiltersen.